Ηλιακό Σύστημα

**ΚΡΟΜΠΑ ΝΙΚΟΛΕΤΤΑ**

**ΚΣΕ 21ο Δ.Σ. ΚΑΛΑΜΑΤΑΣ**

**ΕΠΙΜΟΡΦΩΣΗ Β1 ΕΠΙΠΕΔΟΥ ΤΠΕ**

**3Η ΕΠΙΜΟΡΦΩΤΙΚΗ ΠΕΡΙΟΔΟΣ**

Από ένα σκοτεινό νεφέλωμα, πριν από δισεκατομμύρια χρόνια, γεννήθηκε ο Ήλιος. Μετά οι πλανήτες.

Από αυτούς τους πλανήτες οι τέσσερις πρώτοι, αυτοί που είναι πιο κοντά στον Ήλιο λέγονται
βραχώδεις ή γαιώδεις ή εσωτερικοί. Οι τέσσερις τελευταίοι λέγονται αέριοι γίγαντες ή εξωτερικοί.

Υπήρχε κι ένας ένατος πλανήτης, που από το 2006 δεν είναι πλέον πλανήτης. Οι επιστήμονες τον κατέταξαν στους πλανήτες νάνους και είναι ο Πλούτωνας.

Τον Ερμή, την Αφροδίτη, τον Άρη, τον Δία και τον Κρόνο τους γνώριζαν οι αρχαίοι μας πρόγονοι, γιατί φαίνονται και με γυμνά μάτια. Τους υπόλοιπους, δηλαδή τον Ουρανό, τον Ποσειδώνα και τον Πλούτωνα τους ανακαλύψαμε αφού εφηύραμε το
τηλεσκόπιο.

Στο ηλιακό μας σύστημα εκτός από τους πλανήτες υπάρχουν και άλλα σώματα. Ανάμεσα στον Άρη και τον Δία υπάρχει η Ζώνη των Αστεροειδών, μια περιοχή όπου κινούνται αστεροειδείς σε διάφορα μεγέθη. Ο μεγαλύτερος από αυτούς η Δήμητρα, ανακηρύχτηκε πλανήτης νάνος, όπως και ο Πλούτωνας.  Πιο μακριά από τον Ποσειδώνα υπάρχει και μια δεύτερη Ζώνη Αστεροειδών που είναι γνωστή ως Ζώνη του Kuiper. Σ' αυτήν ανήκει και ο Πλούτωνας.

Στην εικόνα παρακάτω διακρίνονται οι εσωτερικοί πλανήτες, η Ζώνη Αστεροειδών, οι εξωτερικοί
πλανήτες και η ζώνη του Kuiper. Φαίνεται κι ένας κομήτης, που πλησιάζει τον Δία. Οι κομήτες συνήθως είναι επισκέπτες από μια ακόμα πιο μακρινή ζώνη, τη ζώνη του Όορτ.

Το ηλιακό μας σύστημα αποτελείται από τον ήλιο και 8 πλανήτες: τον Ερμή, την Αφροδίτη, τη Γη, τον Άρη, το Δία, τον Κρόνο, τον Ουρανό και τον Ποσειδώνα. Όπως θα δείτε και παρακάτω όλων τα ονόματα προέρχονται από την αρχαία ελληνική μυθολογία.

Ο **Ήλιος** είναι αστέρας του
ηλιακού συστήματος και το λαμπρότερο σώμα του ουρανού. Είναι τόσο φωτεινός ώστε
δεν επιτρέπει κατά τη διάρκεια της ημέρας σε άλλα ουράνια σώματα να
εμφανίζονται.

Ο **Ερμής**είναι ο πλησιέστερος στον Ήλιο πλανήτης και ο μικρότερος στο ηλιακό μας σύστημα. Το
όνομά του προέρχεται από το Ολύμπιο ελληνικό θεό της μυθολογίας Ερμή. Ο ίδιος ήταν αγγελιαφόρος των θεών, οδηγός των νεκρών στον Άδη, προστάτης των κλεφτών,
των τυχερών παιχνιδιών και του εμπορίου.

Ο πλανήτης **Αφροδίτη** αποτελεί το πιο λαμπρό αντικείμενο στον νυκτερινό ουρανό μετά τον Ήλιο και τη Σελήνη. Ονομάζεται και Αυγερινός η Αποσπερίτης. Είναι προφανής ο λόγος που δόθηκε το όνομα της πιο λαμπερής θεάς στο συγκεκριμένο πλανήτη αφού η θεά Αφροδίτη κατά
τη μυθολογία ήταν η προσωποποίηση της ομορφιάς και προστάτιδα του έρωτα.

Η **Γη**είναι ο μοναδικός πλανήτης που γνωρίζουμε ότι υπάρχει ζωή. Είναι ο 3ος πλανήτης σε απόσταση από τον Ήλιο. Έχει φυσικό δορυφόρο τη Σελήνη. Η λέξη Γη προέρχεται από το όνομα της αρχαιοελληνικής θεάς Γαία.

Ο **Άρης**είναι ο 4ος σε
απόσταση από τον Ήλιο πλανήτης. Λέγεται και «ερυθρός πλανήτης» εξαιτίας του κόκκινου χρώματός του. Το όνομά του προέρχεται από τον Ολύμπιο θεό του πολέμου
Άρη.

Ο **Δίας** είναι ο μεγαλύτερος
πλανήτης του ηλιακού μας συστήματος και 5ος σε απόσταση από τον  Ήλιο πλανήτης. Είναι τόσο μεγάλος που θα μπορούσε στο εσωτερικό του να περιλάβει όλους τους πλανήτες. Ο ίδιος ανήκει στους 4 αέριους γίγαντες πλανήτες. Το όνομά
του προέρχεται από τον αρχαίο θεό Δία που σύμφωνα με τη μυθολογία ήταν ο πατέρας των θεών και των ανθρώπων, δυνατότερος και  σπουδαιότερος όλων των θεών και των μυθολογικών όντων.

Ο **Κρόνος**είναι ο 6ος πλανήτης σε απόσταση από τον Ήλιο. Ανήκει και αυτός στους 4 αέριους γίγαντες. Το όνομά του προέρχεται από τον τιτάνα Κρόνο που όπως περιγράφεται στην αρχαία ελληνική μυθολογία σχετίζεται με τη λέξη χρόνος.

Ο **Ουρανός**είναι ο 7ος σε απόσταση από τον Ήλιο πλανήτης. Ανήκει και αυτός στους 4 αέριους γίγαντες. Το όνομά του προέρχεται από την αρχαία ελληνική θεότητα του ουρανού και ήταν πατέρας του Κρόνου και παππούς του Δία.

Ο **Ποσειδώνας**είναι ο 8ος κατά σειρά απόστασης πλανήτης από τον Ήλιο και είναι ο τελευταίους από τους 4 αέριους γίγαντες. Σύμβολό του είναι η τρίαινα. Με ισχυρό τηλεσκόπιο μοιάζει με πράσινο δίσκο. Είναι ο πρώτος πλανήτης που βρέθηκε με μαθηματική πρόβλεψη και όχι από εμπειρικές παρατηρήσεις που έκαναν μέχρι τότε. Το όνομά του προέρχεται από το θεό Ποσειδώνα που ήταν θεός της θάλασσας, των ποταμών, των πηγών καιγενικότερα του νερού.

Στους παρακάτω συνδέσμους μπορείτε
να βρείτε μερικά on line παιχνίδια κι ένα πολύ καλό βίντεο σχετικά με τη θέση των πλανητών στο σύμπαν.

http://www.e-learningforkids.org/science/lesson/planets/–  Παιχνίδι αστρονομίας

http://www.kidsastronomy.com/our\_sun.htm – Ένα ολόκληρο site αφιερωμένο στην αστρονομία για παιδιά

https://www.youtube.com/watch?v=syE-b\_d1TjA – Πλανήτες, εκπαιδευτικό βίνετο για παιδιά με ελληνικούς υπότιτλους

Επίσης μπορείτε να φτιάξετε με ρολό από χαρτί υγεία το δικό σας πύραυλο. Δείτε εδώ: https://effiekyr.wordpress.com/tag/

Τέλος στον παρακάτω σύνδεσμό
μπορείτε να βρείτε δραστηριότητες και φυλλάδια εραασίας σχετικά με τους πλανήτες και το σύμπαν.

http://e-children.blogspot.com/